CELEX: 32005D0572
Language: hu
Date: 2005-07-19 00:00:00
Title: 2005/572/: A Bizottság határozata (2005. július 19.) a Kínából származó halászati termékek behozatalára vonatkozó különleges feltételek megállapításáról és a 97/368/EK határozat hatályon kívül helyezéséről szóló 2000/86/EK határozatnak az illetékes hatóság és az egészségügyi bizonyítvány mintája tekintetében történő módosításáról (az értesítés a C(2005) 2751. számú dokumentummal történt) EGT vonatkozású szöveg

23.7.2005   
            
            
               HU
            
            
               Az Európai Unió Hivatalos Lapja
            
            
               L 193/37
            
         
      A BIZOTTSÁG HATÁROZATA
   
   (2005. július 19.)
   a Kínából származó halászati termékek behozatalára vonatkozó különleges feltételek megállapításáról és a 97/368/EK határozat hatályon kívül helyezéséről szóló 2000/86/EK határozatnak az illetékes hatóság és az egészségügyi bizonyítvány mintája tekintetében történő módosításáról
   (az értesítés a C(2005) 2751. számú dokumentummal történt)
   (EGT vonatkozású szöveg)
   (2005/572/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre (1) és különösen annak 11. cikke (1) bekezdésére,
   mivel:
   
               (1)
            
            
               A 2000/86/EK bizottsági határozat (2) szerint Kínában a „State Administration for Entry/Exit Inspection and Quarantine (CIQ SA)” a halászati és akvakultúra-termékeknek a 91/493/EGK irányelvben foglalt követelményekkel szembeni megfelelése ellenőrzésére és igazolására kijelölt illetékes hatóság.
            
         
               (2)
            
            
               A kínai közigazgatás átszervezése következtében az illetékes hatóság most a „Minőségfelügyeleti, Ellenőrzési és Karanténügyi Általános Hivatal (General Administration for Quality Supervision, Inspection and Quarantine, AQSIQ)”.
            
         
               (3)
            
            
               Ez az új hatóság képes a hatályos jogszabályok alkalmazásának hatékony ellenőrzésére.
            
         
               (4)
            
            
               Az AQSIQ hivatalos biztosítékokat nyújtott a 91/493/EGK irányelvben a halászati és akvakultúra-termékek egészségügyi ellenőrzésére és megfigyelésére előírt szabályok betartására, valamint az említett irányelvben meghatározottakkal egyenértékű higiéniai követelmények teljesítésére.
            
         
               (5)
            
            
               A 2000/86/EK határozatot ezért ennek megfelelően módosítani kell.
            
         
               (6)
            
            
               A szükséges átmeneti időszak biztosítása érdekében célszerű, hogy ez a határozat az Európai Unió Hivatalos Lapjában történő kihirdetésétől számított 45 nap elteltével legyen alkalmazandó.
            
         
               (7)
            
            
               Az ebben a határozatban foglalt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2000/86/EK határozat a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               Kínában a »Minőségfelügyeleti, Ellenőrzési és Karanténügyi Általános Hivatal (General Administration for Quality Supervision, Inspection and Quarantine, AQSIQ)« a halászati termékeknek a 91/493/EGK irányelvben foglalt követelményekkel szembeni megfelelése ellenőrzésére és igazolására kijelölt illetékes hatóság.”
            
         
               2.
            
            
               A 3. cikk (2) bekezdése helyébe a következő szöveg lép:
               „(2)   Az egészségügyi bizonyítványon fel kell tüntetni az AQSIQ képviselőjének nevét, beosztását és aláírását, valamint az AQSIQ hivatalos pecsétjét, amelynek a többi bejegyzéstől eltérő színűnek kell lennie.”
            
         
               3.
            
            
               Az A. melléklet helyébe az e határozat mellékletében megállapított szöveg lép.
            
         2. cikk
   Ezt a határozatot 2005. szeptember 6-tól kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2005. július 19-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 1991.9.24., 15. o. A legutóbb a 806/2003/EK rendelettel (HL L 122., 2003.5.16., 1. o.) módosított irányelv.
   
      (2)  HL L 26., 2000.2.2., 26. o. A 2000/300/EK határozattal (HL L 97., 2000.4.19. 15. o.) módosított határozat.
   
      MELLÉKLET
      
         
            „A. MELLÉKLET
            EGÉSZSÉGÜGYI BIZONYÍTVÁNY
            a Kínából származó és az Európai Közösségbe történő kivitelre szánt halászati termékekhez a kéthéjú kagylók, a tüskésbőrűek, a zsákállatok és a tengeri haslábúak bármely formája kivételével